*Projekts*

LATVIJAS REPUBLIKAS MINISTRU KABINETS

2013.gada

Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 5.jūlija noteikumos Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”**

Izdoti saskaņā ar [Profesionālās izglītības likuma](http://likumi.lv/doc.php?id=20244)

7.panta 12.punktu

1. Izdarīt **Ministru kabineta** 2011.gada 5.jūlija **noteikumos Nr.523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**”** (Latvijas Vēstnesis, 2011, 105.nr.) šādus grozījumus:

1.1. izteikt 2. un 3.punktu šādā redakcijā:

„2. Novadu un republikas pilsētu pašvaldības līdz attiecīgā gada 31.maijam un 5.septembrim valsts izglītības informācijas sistēmā ievada informāciju par izglītojamo skaitu profesionālās izglītības programmās un dienesta viesnīcās dzīvojošo izglītojamo skaitu attiecīgā gada 27.maijā un 1.septembrī.

 3. Attiecīgā nozares ministrija, ņemot vērā šo noteikumu [2.punktā](http://likumi.lv/doc.php?id=232795#p2) minēto informāciju, aprēķina normēto izglītojamo skaitu, piemērojot profesionālās izglītības programmu veidiem šādus koeficientus:

3.1. mākslas vidējās izglītības programmās (izņemot Kultūras ministrijas pārraudzībā esošās) – 1,27;

3.2. pedagoģiskās korekcijas programmās – 1,48;

3.3. Kultūras ministrijas pārraudzībā esošajās mākslas vidējās izglītības programmās – 2,28;

3.4. Kultūras ministrijas pārraudzībā esošajās mūzikas vidējās izglītības programmās – 3,16;

3.5. profesionālās izglītības programmās, kas nav minētas šo noteikumu 3.1., 3.2., 3.3. un 3.4.apakšpunktā, –1.”;

1.2. aizstāt 5.1.apakšpunktā skaitli „9,2” ar skaitli „8”;

1.3. Izteikt 6.punktu šādā redakcijā:

„6. Mērķdotāciju periodam no attiecīgā gada 1.septembra līdz 31.decembrim nozares ministrija aprēķina, pamatojoties uz šo noteikumu [2.punktā](http://likumi.lv/doc.php?id=202915#p4) minēto informāciju par bērnu un skolēnu skaitu attiecīgā gada 27.maijā. Mērķdotāciju periodam no nākamā gada 1.janvāra līdz 31.augustam aprēķina, pamatojoties uz šo noteikumu [2.punktā](http://likumi.lv/doc.php?id=202915#p4) minēto informāciju par bērnu un skolēnu skaitu attiecīgā gada 1.septembrī.”;

1.4. papildināt noteikumus ar 6.¹ punktu šādā redakcijā:

 „6.¹ Pedagogu darba samaksas noteikumos noteiktajām pedagoga profesionālās darbības kvalitātes piemaksām nepieciešamo finansējumu papildus 5.punktā noteiktajam mērķdotācijas apmēram nozares ministrija aprēķina un sadala pašvaldībām, ņemot vērā :

6.¹1. katrā pašvaldībā un izglītības programmā tādu pedagogu mēneša darba algas likmju skaitu attiecīgā gada 27.maijā (periodam no attiecīgā gada 1.septembra līdz 31.decembrim) un 1.septembrī (periodam no nākamā gada 1.janvāra līdz 31.augustam), kuri Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros ir ieguvuši 3., 4. un 5.kvalitātes pakāpi, pamatojoties uz informāciju par pedagogu darba algas likmju skaitu, ko pašvaldības vai izglītības iestādes ir iesniegušas attiecīgās nozares ministrijā līdz attiecīgā gada 31.maijam un 5.septembrim;

6.¹2. zemāko mēneša darba algas likmi pedagogam ar darba stāžu, lielāku par 10 gadiem;

6.¹3. valsts sociālās apdrošināšanas obligātās iemaksas;

6.¹4. pedagogu darba samaksas noteikumos noteikto piemaksas apmēru procentos.”;

1.5. papildināt noteikumus ar 12.¹ un 12.²punktu šādā redakcijā:

„12.¹ Mērķdotāciju periodam no 2013.gada 1.septembra līdz 31.decembrim un no 2014.gada 1.janvāra līdz 31.augustam ministrija aprēķina, pamatojoties uz šo noteikumu [2.punktā](http://likumi.lv/doc.php?id=202915#p4) minēto informāciju par bērnu un skolēnu skaitu 2013.gada 1.septembrī.

12.² Pedagoga profesionālās darbības kvalitātes piemaksām nepieciešamo finansējumu periodam no 2013.gada 1.septembra līdz 31.decembrim un no 2014.gada 1.janvāra līdz 31.augustam, nozares ministrija aprēķina un sadala pašvaldībām atbilstoši 6.¹ punktā noteiktajam, pamatojoties uz informāciju, ko pašvaldības sniegušas par 3., 4. un 5.kvalitātes pakāpi ieguvušo pedagogu mēneša darba algas likmju skaitu 2013.gada 1.septembrī. ”;

1.6. aizstāt pielikumā saīsinājumu „LVL” ar saīsinājumu „EUR”.

2. Šo noteikumu 1.6.apakšpunkts stājas spēkā *euro* ieviešanas dienā.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

 12.09.2013.

 549

Anita Āboliņa

Izglītības departamenta vecākā referente

tālr.nr. 67047930, faksa nr. 67047904;

anita.abolina@izm.gov.lv